જૂનાગઢ સહિત સમગ્ર સૌરાષ્ટ્રમાં આજે બ્રહ્મ સમાજનાં આરાધ્ય દેવ ભગવાન પરશુરામજીનાં પ્રાગટયદિનની ભાવભેર ઉજવણી કરવામાં આવનાર છે. આજે જૂનાગઢમાં પણ બ્રહ્મ યુવા સંગઠન દ્વારા બપોરે ૪ વાગ્યે જાગનાથ મહાદેવ મંદિર ખાતેથી શોભાયાત્રા યોજાશે. વિવિધ વિસ્તારોમાં પસાર થઈ આ શોભાયાત્રા ભૂતનાથ મંદિરે સંપન્ન થશે આ શોભાયાત્રામાં સૌપ્રથમ મહિલાઓ દ્વારા તલવારબાજી અને લાઠીદાવ રજુ થશે અને શોભાયાત્રા સંપન્ન થયા બાદ બ્રહ્મભોજન કરવામાં આવશે. આયોજકો દ્વારા આ કાર્યક્રમને સફળ બનાવવા ભારે જહેમત ઉઠાવવામાં આવી રહી છે.